[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000006", "text": "Neuadd Fwyd y Ffair Aeaf"}, {"text_idx": "#000008", "text": "Gyda\u2019r dyddiau\u2019n byrhau a\u2019r dail yn dechrau troi, mae\u2019r teimlad hydrefol yn yr awyr yn arwydd fod Ffair Aeaf Frenhinol Cymru yn agosa\u0301u. Ni fydd yn hir nes bydd maes y sioe yn Llanelwedd yn ferw unwaith eto o arddangoswyr, da byw gwobrwyol a siopwyr Nadolig. Mae\u2019r paratoadau wedi hen gychwyn ar gyfer y Ffair Aeaf flynyddol sy\u2019n cael ei chynnal ar ddydd Llun 28ain a dydd Mawrth 29ain Tachwedd."}, {"text_idx": "#000009", "text": "Fel un o\u2019r sioeau stoc dethol gorau yn Ewrop, mae\u2019r Ffair Aeaf yn tynnu tyrfaoedd o bell ac agos i fwynhau dau ddiwrnod sy\u2019n orlawn o gystadlaethau, dathliadau, bwyd a diod, a siopa. Roeddem wrth ein bodd yn ei gweld yn dychwelyd yn 2021 ar o\u0302l bwlch o ddwy flynedd oherwydd y pandemig ac rydym yn edrych ymlaen at eich croesawu chi\u2019n o\u0302l fis Tachwedd yma ar gyfer yr hyn sy\u2019n addo bod yn Ffair Aeaf wych arall."}, {"text_idx": "#000010", "text": "Mae atodlenni da byw ar gael ar ein gwefan ac mae cynigion ar gyfer y cystadlaethau\u2019n cael eu derbyn yn awr. Gall arddangoswyr roi\u2019u henw ar gyfer cystadlaethau ar-lein trwy wefan CAFC. Mae cynigion da byw yn cau ar y 19eg o Hydref, felly os nad ydych wedi ymgeisio eto yna ewch i\u2019n gwefan am fwy o wybodaeth."}, {"text_idx": "#000013", "text": "Yn ogystal a\u0302 chystadlaethau da byw, mae\u2019r Ffair Aeaf yn cynnal amrywiaeth enfawr o wahanol ddosbarthiadau a chystadlaethau, yn cynnwys ceffylau, y sioe gw\u0302n hela, dofednod wedi\u2019u trin, bwtsieraeth, hamperi cig, coginio, cynnyrch a gwaith llaw, garddwriaeth a threfnu blodau... mae yna rywbeth i bawb gymryd rhan ynddo."}, {"text_idx": "#000014", "text": "Ynghyd a\u0302\u2019r uchod i gyd, mae\u2019r Ffair Aeaf yn cynnig y cyfle perffaith i siopwyr ddod o hyd i anrhegion Nadolig unigryw a gwreiddiol ar y cannoedd o stondinau masnach ar draws maes y sioe yn ystod y digwyddiad deuddydd. Bydd ymwelwyr yn gallu mwynhau gwylio\u2019r gerddoriaeth fyw a\u2019r carolwyr yn perfformio ledled maes y sioe, a hyd yn oed yn cael cyfle i gyfarfod Sio\u0302n Corn!"}, {"text_idx": "#000015", "text": "Mae\u2019r Neuadd Fwyd enwog yn denu cynhyrchwyr o bob rhan o Gymru ac ymhellach na hynny ac mae\u2019n orlawn o ddanteithion wedi\u2019u coginio, arddangosiadau, anrhegion Nadolig perffaith a phethau dengar i\u2019w blasu. Dewch heibio, bwytewch, yfwch a byddwch lawen!"}, {"text_idx": "#000017", "text": "\u2018Rydym yn edrych ymlaen yn fawr iawn at groesawu ymwelwyr i faes y sioe ar gyfer un o\u2019r digwyddiadau mwyaf yn y calendr amaethyddol. Mae\u2019r Ffair Aeaf yn dathlu cynnyrch Cymreig ac yn arddangos rhywfaint o\u2019r stoc ddethol orau yn y DU. Mae\u2019n cael pawb i ysbryd y Gwyliau hefyd, gyda\u2019r casgliad enfawr o stondinau masnach, bwyd a diod ac adloniant sydd ar gynnig.\u2019"}, {"text_idx": "#000018", "text": "Bydd y Ffair Aeaf yn agor ei drysau i\u2019r cyhoedd am 8 ar y ddau fore ac ar ddydd Llun 28ain bydd stondinau masnach ar agor trwy gydol yr hwyr ar gyfer siopa Nadolig hwyr y nos a\u2019r arddangosfa da\u0302n gwyllt wych. Pa well ffordd o gychwyn tymor y Nadolig na gydag ymweliad a\u0302\u2019r Ffair Aeaf?"}, {"text_idx": "#000019", "text": "Mae tocynnau\u2019n \u00a320 i oedolion, ac yn \u00a35 i blant gyda thocynnau pris gostyngol i aelodau CAFC. Rhaid prynu tocynnau aelodau cyn y 14eg Tachwedd er mwyn cael y gostyngiad. Fel tri\u0302t Nadoligaidd, rydym yn cynnig pris mynediad gostyngol o \u00a35 i oedolion a mynediad am ddim i blant ar o\u0302l 5 y pnawn ar ddydd Llun, i\u2019w prynu wrth y gia\u0302t yn unig."}, {"text_idx": "#000020", "text": "Prynwch eich tocynnau i\u2019r Ffair Aeaf ar-lein yn awr ar ein gwefan. I gael mwy o wybodaeth am y Ffair ewch i /."}]